b'\n_START_ARTICLE_\nH\xc3\xb8jt p\xc3\xa5 en gren en krage\n_START_SECTION_\nIndhold\n_START_PARAGRAPH_\nHandlingen i sangen er ret begr\xc3\xa6nset til en krage, der sidder i et tr\xc3\xa6 og bliver skudt ned af en j\xc3\xa6ger, hvilket den d\xc3\xb8r af. Der ligger en sympati med kragen i sangen, hvis melodi dog ikke g\xc3\xb8r sangen videre seri\xc3\xb8s. Sangen kan have til hensigt at fremme b\xc3\xb8rns dyrevenlighed.\n_START_SECTION_\nSangens opbygning\n_START_PARAGRAPH_\nSangen er opbygget i fire strofer, der hver best\xc3\xa5r af tre vers: \xc3\xa9n linje med versets indhold, en omkv\xc3\xa6dslignende linje med remsen "sim saladim bamba saladu saladim" og gentagelse af den f\xc3\xb8rste linje plus \xc3\xa9t ord, der afslutter verset. For eksempel "Nu er den stakkels krage \xe2\x80\x93 d\xc3\xb8d". Teksten har ingen rim.\n_START_SECTION_\nBrug\n_START_PARAGRAPH_\nSangen bliver stadig sunget blandt b\xc3\xb8rn, der bl.a. l\xc3\xa6rer den i b\xc3\xb8rnehaver. Dens relativt enkle melodi og opbygning g\xc3\xb8r det let at l\xc3\xa6re den._NEWLINE_Sangen er desuden brugt af Lille Per i filmen Far til fire i byen fra 1956.'